***MEDICININIŲ ATLIEKŲ TVARKYMO SUTARTIS NR.*** \_\_\_\_\_\_\_\_\_\_\_

2022 m. d.

UAB „AV investicija“, toliau vadinama **VYKDYTOJU**, atstovaujama direktorės Aurelijos Jačiauskaitės, veikiančios pagal bendrovės įstatus, ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, vadinama **UŽSAKOVU**, atstovaujama (-s) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio (-s) pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, sudarėme šią sutartį:

1. SUTARTIES OBJEKTAS:
   1. Medicininių (įskaitant medikamentinių) atliekų (toliau sutartyje - „MA“) atlygintinas tvarkymas, t.y., surinkimas, vežimas, naudojimo ar šalinimo organizavimas ir/ar kitos atliekų tvarkymo veiklos. UŽSAKOVAS paruošia transportavimui MA savo jėgomis, o VYKDYTOJAS nustatyta tvarka MA priima, transportuoja savo transportu, organizuoja jų naudojimą ar šalinimą ir/ar vykdo kitas atliekų tvarkymo veiklas.
2. VYKDYTOJAS ĮSIPAREIGOJA:
   1. Vadovaujantis Atliekų tvarkymo taisyklėmis (*TAR, 2017-10-11, Nr. 16089*), šios sutarties Priede Nr. 1 išvardintas MA surinkti, išvežti bei organizuoti jų naudojimą ar šalinimą ir/ar vykdyti kitas atliekų tvarkymo veiklas, taikant Priede Nr. 1 nurodytus priėmimo įkainius. Tuo atveju, kai UŽSAKOVAS pageidaus priimti ir tvarkyti MA, neįvardintas šios sutarties Priede Nr. 1, tokių atliekų tvarkymui šalys nustatys kainą atskiru susitarimu.
   2. UŽSAKOVUI pageidaujant VYKDYTOJAS išveža MA 5 (penkių) darbo dienų laikotarpyje VYKDYTOJO transportu, laikantis „Pavojingų krovinių vežimo keliais (ADR)“ taisyklių, šios sutarties Priede Nr. 1 nurodytais įkainiais.
   3. UŽSAKOVUI pageidaujant už atskirą apmokėjimą užtikrinti MA supakavimui ir transportavimui skirtas priemones: kartonines dėžės, tvirtinimo juostas, konteinerius bei kitą įpakavimą, numatytą šios sutarties Priede Nr. 2.
   4. MA išvežti pagal suderintą grafiką, pateiktą šios sutarties Priede Nr. 3.
   5. VYKDYTOJAS pareiškia, kad turi visus teisės aktų nustatyta tvarka išduotus galiojančius leidimus (licencijas), reikalingus atlikti šioje sutartyje numatytas paslaugas.
3. UŽSAKOVAS ĮSIPAREIGOJA:
   1. Griežtai vadovautis galiojančiomis Atliekų tvarkymo taisyklių, Atliekų susidarymo ir tvarkymo apskaitos ir ataskaitų teikimo taisyklių nuostatomis, laikytis aplinkos apsaugos, sanitarijos, darbų saugos ir kitų teisės aktų nustatytų reikalavimų rūšiuojant, supakuojant pervežimui, sandėliuojant MA.
   2. Kiekvienai MA siuntai surašyti krovinio važtaraštį taip pat naudodamasis Vieninga gaminių, pakuočių ir atliekų apskaitos informacine sistema (toliau - GPAIS) Atliekų tvarkymo taisyklių nustatyta tvarka kiekvienai MA siuntai ne vėliau kaip prieš 1 darbo dieną iki planuojamo atliekų vežimo suformuoti atliekų vežimo lydraštį bei vykdyti kitas Atliekų tvarkymo taisyklėse nustatytas atliekų siuntėjo (atliekų darytojo) pareigas.
   3. MA supakuoti į tinkamą transportavimui įpakavimą, aštrius daiktus sudėti į nepraduriamą pakuotę. Naikintini vaistai, cheminės medžiagos, kūno dalys ir organai pakuojami atskirai nuo kitų MA. MA, turinčias pavojingas savybes, supakuoti atskirose dėžėse ir paženklinti etiketėmis su atitinkamu pavojaus ženklu (Atliekų tvarkymo taisyklių 4 priedas).
   4. MA, kurios išvežamos pagal suderintą grafiką, supakuoti į kartonines dėžes, kurios išmatavimai neviršyja 250mm\*400mm\*500mm, su polietileniniu įdėklu ir sudėti dėžes rakinamoje patalpoje. Aštrius daiktus prieš įdedant į dėžę supakuoti į nepraduriamą pakuotę.
   5. Ne vėliau kaip prieš 2 dienas informuoti VYKDYTOJĄ apie MA, išvežamų pagal pareikalavimą, rūšį, kiekį ir paruošimą.
   6. Atsiskaityti su VYKDYTOJU pagal šios sutarties Priede Nr.1 numatytus įkainius per 10 dienų nuo sąskaitos išrašymo dienos.
4. ŠALIŲ ATSAKOMYBĖ:
   1. UŽSAKOVAS pilnai atsako už pasekmes ir nuostolius, kurie gali susidaryti perdavus MA VYKDYTOJUI, nevykdant reikalavimų, išdėstytų 3.1.–3.5. punktuose, t.y. dėl UŽSAKOVO neatsargumo.
   2. UŽSAKOVUI neatsiskaičius laiku, skaičiuojami 0,02 % delspinigiai nuo nesumokėtos sumos už kiekvieną pavėluotą dieną.
   3. UŽSAKOVUI nutraukus sutartį prieš terminą UŽSAKOVAS moka VYKDYTOJUI 200 Eur (dviejų šimtų eurų) baudą.
5. FORCE MAJEURE APLINKYBĖS:
   1. Esant nenugalimos jėgos (*Force Majeure*) aplinkybėms, dėl šių aplinkybių nevykdanti ar neįvykdžiusi šioje sutartyje numatytų savo įsipareigojimų šalis atleidžiama nuo atsakomybės, vadovaujantis Lietuvos Respublikos Vyriausybės 1996-07-15 nutarimu Nr. 840 (*Žin., 1996-07-19, Nr. 68-1652*) ir 1997-03-13 nutarimu Nr. 222 (*TAR 2015-08-04, i.k. 2015-11949*) patvirtintomis teisės normomis (ar joms analogiškomis). Įsipareigojimų nevykdanti šalis privalo per 3 darbo dienas raštu informuoti kitą šalį apie susidariusias aplinkybes ir pateikti tai patvirtinančius dokumentus. Nepranešusi apie šias aplinkybes per minėtą terminą, įsipareigojimų nevykdanti šalis atsako bendrais šioje sutartyje numatytais pagrindais.
6. SUTARTIES GALIOJIMO LAIKAS IR KITOS SĄLYGOS:
   1. Visas kitas šalių teises ir pareigas, kylančias iš šios sutarties, tačiau neaptartas šioje sutartyje, reglamentuoja Lietuvos Respublikos teritorijoje galiojantys norminiai aktai.
   2. Sutartis įsigalioja nuo sutarties pasirašymo dienos ir galioja vienerius metus. Sutarties šalims prieš mėnesį iki sutarties pasibaigimo datos raštu neišreiškus prašymo nebetęsti sutarties, ši sutartis automatiškai yra pratęsiama naujam vienerių metų terminui.
   3. Už šios sutarties įsipareigojimų nevykdymą VYKDYTOJAS ir UŽSAKOVAS atsako pagal galiojančius įstatymus. Šalių ginčai, kylantys iš šios sutarties, sprendžiami dvišalėse derybose. Nepasiekus susitarimo per 30 kalendorinių dienų nuo pirmos pretenzijos gavimo dienos, ginčą sprendžia VYKDYTOJO buveinės vietos teismas Lietuvos Respublikos įstatymų nustatyta tvarka.
   4. Sutartis pasirašyta dviem lygiaverčiais egzemplioriais lietuvių kalba ir perduota po vieną kiekvienai iš sutarties šalių.
   5. Įsigaliojus šiai sutarčiai, visi ankstesni šios sutarties šalių susitarimai ir įsipareigojimai, kaip nors susiję su šios sutarties objektu ir dalyku, netenka galios.
   6. Ši sutartis yra konfidenciali. Atskleisti jos turinį, su ja susijusių dokumentų turinį ar bet kokią jos vykdymo metu sužinomą apie kitą sutarties šalį, jos veiklą, turimą turtą ir kitą informaciją, viena šalis gali tik gavus kitos šalies raštišką sutikimą.
   7. Visi pagal šią sutartį sutarties šalių viena kitai siunčiami pranešimai ir kita korespondencija turi būti išdėstoma raštu ir laikoma tinkamai išsiųsta, jeigu ji yra įteikiama asmeniškai, gavėjui patvirtinant įteikimą atstovo parašu, siunčiama registruotu paštu šioje sutartyje nurodytu adresu arba kontaktiniu elektroninio pašto adresu, vėliau tokį pranešimą 1 darbo dienos laikotarpyje išsiunčiant registruotu paštu šioje sutartyje nurodytu adresu.
   8. Jeigu keičiasi šios sutarties šalių buveinės ar filialų adresai, banko sąskaitų numeriai ar kiti rekvizitai, šalis privalo raštiškai pranešti apie tai kitai šaliai ne vėliau, kaip per 5 darbo dienas. Šalis neįvykdžiusi šio reikalavimo, negali reikšti pretenzijų ar atsikirtimų, jog kitos šalies veiksmai, atlikti pagal paskutinius jai žinomus rekvizitus, neatitinka sutarties sąlygų arba jog ji negavo pranešimų, siųstų pagal jos rekvizitus.
   9. Bet kokie šios sutarties pakeitimai ar papildymai turi būti šalių sudaromi raštu ir tinkamai sutarties šalių pasirašyti.
   10. Jei kuri nors šios sutarties dalis, nuostata ar sąlyga tampa pilnai ar iš dalies negaliojančia, tai tokios dalies, nuostatos ar sąlygos negaliojimas nedaro visos šios sutarties ar kitų atskirų šios sutarties dalių, nuostatų ar sąlygų negaliojančiais. Tokiu atveju šalys turi susitarti dėl galios netekusios dalies, nuostatos ar sąlygos pakeitimo kitomis, kurios savo prasme turi būti kiek įmamoma labiau panašios į negaliojančias.
   11. Sutarties priedai, kurie yra neatskiriama šios sutarties dalis: Priedas Nr. 1- 1 lapas, Priedas Nr. 2 - 1 lapas ir Priedas Nr. 3 - 1 lapas. Kiti vykdant sutartį šalių pasirašyti pakeitimai, papildomi susitarimai šalių įforminami raštu kaip šios sutarties priedai, kurie nuo jų pasirašymo tampa neatskiriama šios sutarties dalimi.

|  |  |
| --- | --- |
| VYKDYTOJAS | **UŽSAKOVAS** |
| UAB „AV investicija“ | Pavadinimas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| P.Puzino g. 9, LT-35173 Panevėžys | Adresas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Įm.kodas 300114003 | Įm. kodas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| PVM mokėtojo kodas LT100002596414 | PVM mokėtojo kodas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| A/s Nr. LT84 7300 0100 9043 2517 | A/s Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Swedbank, AB | Banko pavadinimas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Tel./faks. (8 45) 46 25 60 | Tel.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Mob.tel. 8 683 06005 | Kontaktinis mob.tel.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| El.pašto adresas: [avinvesticija@inbox.lt](mailto:avinvesticija@inbox.lt) | El. pašto adresas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | El. pašto adresas PVM sąskaitai faktūrai siųsti: |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |
| Direktorė  Aurelija Jačiauskaitė | Pareigos: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Vardas, pavardė: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |
| A.V. | A.V. |

**PRIEDAS Nr. 1**

MEDICININIŲ ATLIEKŲ PRIĖMIMO TVARKYMUI ĮKAINIAI

|  |  |  |  |  |
| --- | --- | --- | --- | --- |
| Kodas | Atliekų pavadinimas | Pavojingumas | Priėmimo įkainiai, Eur/kg be PVM | Priėmimo įkainiai, Eur/kg su PVM |
| 18 01 02 | Kūno dalys ir organai | Pavojingos, H9 | 4,20 Eur | 5,08 Eur |
| 18 01 01 | Aštrūs daiktai | Nepavojingos | 1,10 Eur | 1,33 Eur |
| 18 01 03 | Infekuotos atliekos | Pavojingos, H9 |
| 18 01 04 | Nepavojingos medicininės atliekos | Nepavojingos |
| 18 02 01 | Aštrūs daiktai | Nepavojingos |
| 18 02 02 | Infekuotos atliekos | Pavojingos, H9 |
| 18 02 03 | Neinfekuotos atliekos | Nepavojingos |
| 18 01 06 | Pavojingos cheminės medžiagos | Pavojingos, H14 | 3,24 Eur | 3,92 Eur |
| 18 01 07 | Cheminės medžiagos | Nepavojingos |
| 18 02 05 | Pavojingos cheminės medžiagos | Pavojingos, H14 |
| 18 02 06 | Cheminės medžiagos | Nepavojingos |
| 18 01 08 | Citotoksiniai ar citostatiniai vaistai | Pavojingos, H14 | 3,24 Eur | 3,92 Eur |
| 18 01 09 | Nepanaudoti vaistai | Nepavojingos |
| 18 02 07 | Citotoksiniai ar citostatiniai vaistai | Pavojingos, H14 |
| 18 02 08 | Nepanaudoti vaistai | Nepavojingos |

Papildomai mokama mėnesinė atliekų tvarkymo kainos pastovioji dalis, kuri mokama nepriklausomai nuo išvežamų MA, ir taikoma kiekvienai atliekų išvežimo vietai – 11,00 Eur be PVM (13,31 Eur su PVM), kai MA išvežamos vieną kartą per kalendorinį ketvirtį ar rečiau.

|  |  |
| --- | --- |
| VYKDYTOJAS | UŽSAKOVAS |
| UAB „AV investicija“  Direktorė  Aurelija Jačiauskaitė | Pavadinimas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Pareigos: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Vardas, pavardė: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| A.V. | A.V. |

**PRIEDAS Nr. 2**

PAKAVIMO MEDŽIAGŲ IR TRANSPORTAVIMO ĮRANGOS ĮKAINIAI

|  |  |  |  |
| --- | --- | --- | --- |
|  | Pavadinimas | Vnt. kaina,  Eur be PVM | Vnt. kaina,  Eur su PVM |
| 1 | Kartoninė dėžė 250\*400\*500 su ženklinimu | 0,95 | 1,15 |
| 2 | Kartoninė dėžė 250\*400\*250 su ženklinimu | 0,77 | 0,93 |
| 3 | Vienkartiniai polietileniniai maišai 140 l | 0,38 | 0,46 |
| 4 | Vienkartiniai polietileniniai maišai 80 l | 0,30 | 0,36 |
| 5 | Aštrių daiktų konteineris 0,7 l | 2,66 | 3,22 |
| 6 | Aštrių daiktų konteineris 1,5 l | 2,89 | 3,50 |
| 7 | Aštrių daiktų konteineris 3,0 l | 3,40 | 4,11 |
| 8 | Aštrių daiktų konteineris 5,0 l | 4,60 | 5,57 |
| 9 | Polietileniniai geltoni ženklinti maišai 140l | 0,98 | 1,19 |
| 10 | Polietileniniai geltoni ženklinti maišai 80l | 0,79 | 0,96 |
| 11 | Polietileniniai geltoni ženklinti maišai 30l | 0,63 | 0,76 |
| 12 | Lipni juosta pakavimui | 1,20 | 1,45 |

|  |  |
| --- | --- |
| VYKDYTOJAS | UŽSAKOVAS |
| UAB „AV investicija“  Direktorė  Aurelija Jačiauskaitė | Pavadinimas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Pareigos: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Vardas, pavardė: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| A.V. | A.V. |

**PRIEDAS Nr. 3**

MEDICININIŲ ATLIEKŲ IŠVEŽIMO GRAFIKAS

Atvykstama pagal iškvietimą vieną kartą per kalendorinį metų ketvirtį ar rečiau suderintu **VYKDYTOJUI** ir **UŽSAKOVUI** priimtinu laiku **UŽSAKOVO** adresu (-ais):

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| VYKDYTOJAS | UŽSAKOVAS |
| UAB „AV investicija“  Direktorė  Aurelija Jačiauskaitė | Pavadinimas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Pareigos: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Vardas, pavardė: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| A.V. | A.V. |